ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዛ ዓለም ሸውዓተ ነገራት ንደቀንስትዮ ተባሂሉ ኣይተሰርሐን 29 መጋቢት 2019 ምንጪ ስእሊ, The Washington Post via Getty Images ኣብዛ እንነብረላ ዓለም ደቀንስትዮ ፍርቂ ሕብረተሰብ ምዃነን ብምርሳዕ፡ ገለ ነገራት - ከም ናይ ጠፈር ክዳውንቲ፡ ወተሃደራውን ናይ ስፖርት ናውትን እንተላይ ስማርትፎንን ናይ ደቀንስትዮ ኣካላትን ኣፈጣጥራን ኣብ ግምት ከየእተዉ ከም ዝተመስርሑ ተፈሊጡ። እዚ ድማ ጾታዊ ኣድልዎ ስለዝኾነ፡ ንመሰል ደቀንስትዮ የሕዋትና ክንቃልሰ ይግባእ። ጠፈርተኛታት ኣሜሪካ'ውን ኩሉ ኣቲ ዝለብስኦ ዝነበራ ናይ ጠፈር ክዳውንተን ብናይ ደቂተባዕትዮ ቅዲ ዝተዳለወ ብምንባሩ፡ ኣብቲ ሕብረተሰብ ዓቢ ክትዕ ብምልዕዓሉ፡ እቲ ብምምሕዳር ጠፈር ኣሜሪካ [ናሳ] ተመዲቡ ዝነበረ ደቀንስትዮ ጠፈርተኛታት ከካይድኦ ተባሂሉ ዝነበረ ምንቅስቓስ ኣብ ህዋ ኣብታ ናይ መወዳእታ ደቓይቕ ተሰሪዙ። ካሮላይን ኪርያዶ ፔሬስ ዝተባህለት ጋዜጠኛን ደራሲትን በቲ ናይ ጠፈርተኛታት ክዳውንቲ ቅዲ ዝተላዕለ ክትዓት ብዙሕ ከዘየተገረመት ንቢቢሲ ሓቢራ። ካሮላይን ኪርያዶ ብዛዕባ ናይ ጾታ ኣድልዎ መጽናዕቲ ኣብተካይደሉ ዝነበረት እዋን፡ ኩሉ ብዛዕባ ሕማም ልቢ ዝተገብረ መጽናዕታታት ኣብ ደቂተባዕትዮ ዝተራእየ ምልክታት መሰረት ዝገበረ ብምዃኑ፡ ሰብ ሞያ ጥዕና ኣብ ናይ ደቀንስትዮ ሕማም ልቢ ገለ ጌጋታት ኪገብሩ ከምዝኸኣሉ ኣረጋጊጻ። ምኽንያቱ ኩሉ ናይ ሕማም ልቢ መጽናዕትታት ኣብ ደቂተባዕትዮ ስለዝተኻየደ። ''ስለዚ እዚ ሕጂ ኣብ ናሳ ዘጓነፍ ናይ ጠፈር ክዳውንቲ`ውን ካብቲ ኣተሓሳስባ ዝነቐለ ኢዩ'' ኢላ። ምንጪ ስእሊ, NASA ብምቕጻል፡ እቲ ፖሊስ ካብ ጥይት ዝከላኸለሎም ጃኬት'ውን ንናይ ደቀንስትዮ ኣጥባት ኣብ ግምት ዘእተወ ኣይኮነን። ጠፈርተኛታትን ካልኦትን ዝውድይዎ መንጸር`ውን ንናይ ደቀንስትይ ገጽ ኣዝዩ ዓቢ ኢዩ። እቲ ኣባላት ፖሊስ ዝወድይዎ ሳእኒ [ቡት]`ውን ንናይ ደቀንስትዮ ኣእጋር ዘይምጥን ኢዩ። እቲ ሊስታ መወዳእታ የብሉን ኢላ ካሮላይን ኪርያዶ። ስለዚ፡ ቀጺላና ኣብዚ ዓለም ሸውዓተ ንደቀንስትዮ ተባሂሉ ዝየተገብረ ኩነታት ክንርኢ ኢና። ስልጣን ደቂ ኣንስትዮ ክንደየናይ ዝኣክል ድሩት'ዩ?
